Art Market Budapest - Középpontban a visegrádi országok | BOON
Art Market Budapest – Középpontban a visegrádi országok
Kiállító rendezi standját az Art Market Budapest 2018 nemzetközi kortárs művészeti vásáron a fővárosi Millenárison a sajtóbejárás napján, 2018. október 10-én. A vásáron négy kontinens mintegy ötszáz művészének alkotásai láthatók október 11. és 14. között.	- © MTI Fotó: Kovács Tamás
Budapest – A visegrádi négyek (V4-ek) országait állítja fókuszba a négy kontinens mintegy ötszáz művészének munkáit felvonultató Art Market Budapest kortárs képzőművészeti vásár csütörtöktől vasárnapig a Millenáris parkban.
A régió vezető képzőművészeti vásáraként az Art Market kiemelt figyelmet fordít a környező országok művészetére, idén pedig a V4-es díszvendégség kapcsán a cseh, lengyel és szlovák kiállítók két külön galériaszigeten is bemutatkozhatnak – mondta el a vásár szerdai sajtóbejárásán Ledényi Attila alapító-igazgató.
Érdeklődők tükröződnek egy alkotáson az Art Market Budapest 2018 nemzetközi kortárs művészeti vásár sajtóbejárásán a fővárosi Millenárison 2018. október 10-én. A vásáron négy kontinens mintegy ötszáz művészének alkotásai láthatók október 11. és 14. között. MTI Fotó: Kovács Tamás
Szalai Dániel, a Budapest Portfolio Review győztesének sorozatát – többek között 168 csirkeportrét – mutatja be a Capa Központ standja, a londoni 8Privé pedig ismét nemzetközi sztárművész fotóival érkezett: Jimmy Nelson világhírű sorozata kihaló törzsekkel ismerteti meg a látogatót.
Címkék: Art Market Budapest, Budapest, képzőművészet, kortárs, kortárs képzőművészet, kortárs képzőművészeti vásár, kultúra, művészet, v4-ek, vásár, visegrádi négyek